కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
సమాచార హక్కు చట్టం పరిధిలోకి 'బీసీసీఐ'..!
భారత క్రికెట్‌ కంట్రోల్‌ బోర్డు (బీసీసీఐ), దాని అనుబంధ రాష్ట్ర సంఘాలను సమాచార హక్కు చట్టం (ఆర్టీఐ) పరిధిలోకి తీసుకురావాలని లా కమిషన్‌ కేంద్ర ప్రభుత్వానికి సిఫారసు చేసింది. రాజ్యాంగంలోని 12వ అధికరణం ప్రకారం.. బీసీసీఐని 'సార్వజనీన సంస్థ'గా పరిగణించాలని కేంద్ర న్యాయ మంత్రిత్వశాఖకు అందజేసిన నివేదికలో స్పష్టం చేసింది.
TNN | Updated:
Apr 19, 2018, 12:14PM IST
సమాచార హక్కు చట్టం పరిధిలోకి 'బీసీసీఐ'..!
భారత క్రికెట్‌ కంట్రోల్‌ బోర్డు (బీసీసీఐ), దాని అనుబంధ రాష్ట్ర సంఘాలను సమాచార హక్కు చట్టం (ఆర్టీఐ) పరిధిలోకి తీసుకురావాలని లా కమిషన్‌ కేంద్ర ప్రభుత్వానికి సిఫారసు చేసింది. రాజ్యాంగంలోని 12వ అధికరణం ప్రకారం.. బీసీసీఐని 'సార్వజనీన సంస్థ'గా పరిగణించాలని కేంద్ర న్యాయ మంత్రిత్వశాఖకు అందజేసిన నివేదికలో స్పష్టం చేసింది. దీనివల్ల కోర్టులకు జవాబుదారితనంగా ఉంటుందని జస్టిస్ బీఎస్ చౌహాన్ నేతృత్వంలోని కమిషన్ ప్రతిపాదించింది. దేశంలోని అన్ని జాతీయ క్రీడా సమాఖ్యలు సమాచార హక్కు పరిధిలోకి వచ్చినప్పుడు బీసీసీఐ ఎందుకు రాకూడదని లా కమిషన్‌ ప్రశ్నించింది.
ఈ సిఫార్సులు ఆమోదం పొందితే... బీసీసీఐ ప్రభుత్వరంగ సంస్థగా మారనుంది. దీంతో బీసీసీఐ సమాచార హక్కు చట్టం పరిధిలోకి వస్తుంది. అనంతరం ఈ చట్ట ప్రకారం దరఖాస్తు చేసి కావాల్సిన బీసీసీఐకి సంబంధించిన వివరాలు, సమాచారాన్ని ప్రతి ఒక్కరు రాబట్టవచ్చు. ప్రస్తుతం బీసీసీఐ ప్రైవేటు సంస్థగానే నడుస్తోంది. ఇదిలా ఉండగా... లా కమిషన్‌ సిఫారసులపై తాము ఆందోళన చెందడంలేదని బీసీసీఐ అత్యున్నత అధికారి ఒకరు వ్యాఖ్యానించారు.
కేంద్రం ఒకవేళ బీసీసీఐని ప్రభుత్వరంగ సంస్థగా ప్రకటిస్తే... జాతీయ, రాష్ట్ర, జోన్ల జట్లకు క్రికెటర్ల ఎంపికలపై న్యాయస్థానాల్లో ప్రజా ప్రయోజన వ్యాజ్యాల (పిల్)ను ఎవరైనా దాఖలు చేయవచ్చు. ఇతర దేశాలు, అంతర్జాతీయ క్రికెట్‌ కౌన్సిల్‌ (ఐసీసీ)తో బోర్డు కుదర్చుకున్న ఒప్పందాలపైనా కోర్టులను ఆశ్రయించవచ్చు. ఇప్పటివరకూ బోర్డు కార్యకలాపాలపై కేంద్ర ప్రభుత్వ నియంత్రణలేదు. ఈ సిఫార్సులు అమలైతే కేంద్రానికి, న్యాయ వ్యవస్థలకు జవాబుదారిగా ఉండాల్సి ఉంటుంది.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.